წვრილფეხა (ფილმი)

წვრილფეხა (ინგლ. ) — 2018 წლის ამერიკული კომპიუტერული ანიმაციური კომედიური ფილმი, რომელიც წარმოებული - ის მიერ და გავრცელებულია -ის საშუალებით. ფილმი ეფუძნება სერხიო პაბლოსის გამოუქვეყნებელ საბავშვო წიგნს „თოვლის კაცის ნაკვალევი“. ფილმის რეჟისორი და თანაავტორია კერი კირკპატრიკი. ფილმში თამაშობენ: ჩანინგ ტატუმი, ჯემს კორდენი, ზენდეია, ქომონი, ლებრონ ჯეიმზი, ჯინა როდრიგესი, დენი დევიტო, იარა შაჰიდი, ელი ჰენრი და ჯიმი ტატრო. ფილმი მოგვითხრობს იეტების ჯგუფის ცხოვრებაზე, რომლებიც მანამდე უცნობ არსებას, ადამიანს ხვდებიან.

წვრილფეხა თეატრალურად გამოვიდა შეერთებულ შტატებში 2018 წლის 28 სექტემბერს. კრიტიკოსების მხრიდან ძირითადად დადებითი მოწონება დაიმსახურა და მთელ მსოფლიოში 214 მილიონ დოლარზე მეტი შემოსავალი მიიღო.

გამხმოვანებლები
ჩანინგ ტატუმი, როგორც მიგო, ახალგაზრდა მამრობითი სქესის იეტი, რომელიც ამტკიცებს, რომ წვრილფეხა არსებობს.
ჯეიმზ კორდენი, როგორც პერსი პატერსონი, ველური ბუნების დოკუმენტური ფილმების შემქმნელი ბრიტანელი.
ზენდეია როგორც მიჩი, ახალგაზრდა მდედრობითი სქესის იეტი, ქვის მცველის ქალიშვილი, თორპის უმცროსი და და მიგოს სიყვარული.
ქომონი, როგორც ქვის მცველი, მმართველი იეტი და თორპისა და მიჩის მამა.
ლებრონ ჯეიმზი, როგორც გვანგი, დიდი იასამნისფერი მამრობითი სქესის იეტი
ჯინა როდრიგესი, როგორც კოლკა, ქალი იეტი
დენი დევიტო დორგლის როლში, მოკლე მამაკაცი იეტი, რომელიც სოფლის გონგზე მრეკავია
იარა შაჰიდი, როგორც ბრენდა, პერსის თანაშემწე, რომელსაც იეტების არსებობა ფილმის ბოლომდე არ სჯერა
ელი ჰენრი, როგორც ფლიმი, პატარა მამაკაცი იეტი
ჯიმი ტატრო თორპის როლში, ნელი გონების მამაკაცი იეთი, რომელიც არის ქვის მცველის შვილი და მიგის უფროსი ძმა.
ჯასტინ როილანდი, როგორც გარი, პარანოული მამაკაცი იეტი
ჯეკ კუაიდი პილოტის როლში, რომელიც მთაზე ჩამოვარდება და რომელსაც მიგო პირველად ხვდება.

წარმოება
ფილმის სცენარის ავტორები არიან გლენ ფიქარა და ჯონ რექუა, რომლებიც შთაგონებულები იყვნენ სერხიო პაბლოსის ორიგინალური იდეიდან.

წვრილფეხა-ს კონცეფცია შემუშავდა მანამ, სანამ რეჟისორი კარიე კირკპატრიკი არ შეუერთდებოდა პროექტს 2016 წლის ივლისში; მან ანიმაციას გადახედა და მასში რამდენიმე შესწორებაც შეიტანა.

2017 წლის 11 მაისს ცნობილი გახდა, რომ ფილმში მონაწილებას მიიღებდნენ ჩენინგ ტატუმი, ზენდეია და ჯინა როდრიგესთან, სადაც ისინი მთავარი გამხმოვანებლების როლებს შეასრულებდნენ. ფილმი ანიმაციური სახით შექმნა -მა, რომელმაც, ასევე იმუშავა -ის პროექტ წეროები-ზე, წარმოებისას კი გამოყენებულ იქნა . რაიან ო'ლოფლინი, ვეტერანი, თავდაპირველად იყო ფილმის რეჟისორი, მაგრამ მისი ადგილი მოგვიანებით კირპატრიკმა დაიკავა.

მუსიკა
ფილმის მელოდია შექმნა ჰეიტორ პერეირამ. სიმღერები დაწერა კერი და უეინ კირკპატრიკმა. ფილმს თავდაპირველად სიმღერები არ ჰქონდა, წარმოების დაწყებიდან ექვსი თვის განმავლობაში, მოგვიანებით კი ტობი ემერიხის ინიციატივით მუსკაზე მუშაობა დაიწყო.

ფილმის გამოსვლა
ფილმი გამოვიდა 2018 წლის 28 სექტემბერს.

მარკეტინგი
2018 წლის ზაფხულის ბოლოს, ამერიკულმა პიცის ქსელმა . '- მა განაცხადა, რომ ისინი ფილმის ოფიციალური პარტნიორი იქნებოდნენ. ფილმის გასავრცელებლად იყენებდნენ მარკეტინგული მასალებს, კერძოდ როგორიცაა: ლოს ანჯელესის პლაკატების სერია, რომლებიც რეკლამირებას უწევდნენ ფილმის მსახიობებს ისეთი ფრაზებით, როგორიცაა ,,ზენდეია მიჩია", რომელიც მოგვიანებით ინტერნეტ მიმად გადაიქცა.

შეფასება
შემოსავალი
წვრილფეხა–მ გამოიმუშავა 83,2 მილიონი აშშ დოლარი შეერთებულ შტატებსა და კანადაში, ხოლო 130,9 მილიონი აშშ დოლარი მსოფლიოს სხვა ნაწილებში, საერთო ჯამში კი- ფილმის მთლიანმა შემოსავალმა 214.1 მილიონი აშშ დოლარი შეადგინა.

შეერთებულ შტატებსა და კანადაში წვრილფეხა-ს პრემიერა შედგა ღამის სკოლის, პატარა ქალებისა და ჯოჯოხეთის ფესტივალის პარალელურად და მისი პრემიერიდან 25-30 მილიონი დოლარის მოგროვება იყო დაგეგმილი. ფილმმა პირველ დღეს 6.5 მილიონი დოლარი გამოიმუშავა, მათ შორის 850 000 აშშ დოლარი ხუთშაბათის ღამის მიმოხილვიდან, რაც უფრო მეტია - ის წინა ანიმაციის წეროები-ს შედეგზე (435 000 დოლარი 2016 წელს). ფიმის შემოსავალმა 23 მილიონ დოლარს მიაღწია და მეორე ადგილზე გავიდა ღამის სკოლის სალაროებში. მეორე შაბათ-კვირას მან 14,3 მილიონი დოლარი გამოიმუშავა, ხოლო მესამე კვირას - 9,1 მილიონი დოლარი. ფილმის შემოსავალი კვირდან-კვირამდე დაახლოებით 37%-ით იკლებდა.